
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 17
                                                            din 27 ianuarie 2022
privind repartizarea în regim de închiriere a unor locuinţe pentru tineri construite prin A.N.L. şi modificarea Anexei nr. 1 la Hotărârea Consiliului Local Sighișoara nr. 274/16.12.2021, respectiv a  Listei de prioritate pentru acordarea locuinţelor A.N.L.

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 670/10.01.2022 şi la Consiliul Local Sighișoara cu nr. 1.924/20.01.2022, de referatul de aprobare, înregistrat cu nr. 671/10.01.2022, al Primarului municipiului, în calitate de iniţiator, calitate conferită de prevederile art. 136 alin (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere procesul - verbal cu nr. 651/10.01.2022 al Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, potrivit căruia s-a repartizat conform Listei de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 274/16.12.2021 pentru domnul Dillo Nicolae, apartamentul nr. 13, situat în Municipiul Sighișoara, Aleea Panseluţelor, nr. 19, compus din 2 (două) camere și dependințe, respectiv pentru doamna Szasz (Lukacs) Renata, apartamentul nr. 1, situat în Municipiul Sighișoara, strada Miron Neagu, nr. 4, compus din 1 (una) cameră și dependințe, urmare a adreselor S.C. Apă Termic Transport S.A. cu nr. 2.874/22.12.2021 şi nr. 37/06.01.2022, înregistrate la Municipiul Sighișoara cu nr. 36.244/22.12.2021 şi nr. 337/06.01.2022, cu referire la comunicarea unor locuințe libere aflate în administrarea acestei societăți şi eliminarea de pe Lista de prioritate pentru acordarea locuințelor A.N.L., aprobată prin Hotărârea Consiliului Local Sighișoara nr. 274/16.12.2021 a poziţiei 36 privind pe Moga (Câmpean) Vasilica - Alexandra, urmare a cererii înregistrată la Municipiul Sighişoara cu nr. 374/07.01.2022;

Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;

Având în vedere prevederile Hotărârii Guvernului nr. 1.275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare; 

Având în vedere Hotărârea Consiliului Local Sighișoara nr. 206/08.12.2020 privind stabilirea structurii pe specialităţi a comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe şi desemnarea consilierilor locali care vor face parte din comisie;

Având în vedere Dispoziția Primarului Municipiului Sighișoara nr. 796/17.12.2020 privind constituirea comisiei sociale de analiză pentru repartizarea locuințelor pentru tineri, construite prin A.N.L. şi desemnarea persoanei care va asigura secretariatul acestei comisii;

Având în vedere prevederile Hotărârii Consiliului Local Sighişoara nr. 274/16.12.2021 privind aprobarea schimbului locuinţei atribuite unui chiriaş cu o altă locuinţă vacantă de aceeaşi categorie, repartizarea în regim de închiriere a unei locuinţe pentru tineri construită prin A.N.L. şi modificarea Anexei nr. 1 la Hotărârea Consiliului Local Sighișoara nr. 263/25.11.2021, respectiv a Listei de prioritate pentru acordarea locuinţelor A.N.L.;

Având în vedere adresele S.C. Apă Termic Transport S.A. cu nr. 2.874/22.12.2021 şi nr. 37/06.01.2022, înregistrate la Municipiul Sighișoara cu nr. 36.244/22.12.2021 şi nr. 337/06.01.2022 cu referire la comunicarea unor locuințe libere aflate în administrarea acestei societăți;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor pentru tineri construite prin A.N.L., administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighişoara nr. 97/28.11.2016;

Având în vedere îndeplinirea condițiilor legale pentru obținerea unor locuințe în blocurile construite prin Agenția Națională pentru Locuințe, aflate în administrarea S.C. Apă Termic Transport S.A.;  
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 672/10.01.2022, cu propunerea de repartizare în regim de închiriere a unor locuinţe pentru tineri construite prin A.N.L. şi modificarea Anexei nr. 1 la Hotărârea Consiliului Local Sighișoara nr. 274/16.12.2021, respectiv a Listei de prioritate pentru acordarea locuinţelor A.N.L.;

 Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:      

Art. 1. Se aprobă repartizarea în regim de închiriere a unor locuinţe pentru tineri construite prin Agenţia Naţională pentru Locuinţe, astfel: 
1. Se repartizează apartamentul nr. 13, situat în Municipiul Sighișoara, Aleea Panseluţelor, nr. 19, compus din 2 (două) camere și dependințe, domnului Dillo Nicolae.

2. Se repartizează apartamentul nr. 1, situat în Municipiul Sighișoara, str. Miron Neagu, nr. 4, compus din 1 (una) cameră și dependințe, doamnei Szasz (Lukacs) Renata.

Art. 2. Se aprobă modificarea Anexei nr. 1 la Hotărârea Consiliului Local Sighișoara nr. 274/16.12.2021, în sensul că se elimină din Lista de prioritate pentru acordarea locuințelor A.N.L. următoarele poziții:
· poziția 11, privind pe Dillo Nicolae, cu domiciliul în Sighișoara, str. Parângului, nr. 115A, punctaj 56, data cererii 09.05.2019, nr. camere 2, conform articolului precedent din prezenta hotărâre;

· poziţia 38 privind pe Szasz (Lukacs) Renata, cu domiciliul în Sighișoara, Aleea Daliilor, nr. 2, bl. 473, ap. 14, punctaj 52, data cererii 12.02.2019, nr. camere 1, conform articolului precedent din prezenta hotărâre;

· poziția 36, privind pe Moga (Câmpean) Vasilica - Alexandra, cu domiciliul în Sighișoara, Cart. Aurel Vlaicu, nr. 20, punctaj 53, data cererii 22.11.2019, nr. camere 1, urmare a cererii înregistrată la Municipiul Sighişoara cu nr. 374/07.01.2022.
Art. 3. Date fiind prevederile articolelor precedente se aprobă Lista de prioritate pentru acordarea locuințelor A.N.L., potrivit Anexei nr. 1 la prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Administrare Fond Locativ din cadrul aparatului de specialitate al acestuia şi S.C. Apă Termic Transport S.A.
Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

       Stanciu Mihai Ioan                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Evidența Patrimoniului și Fond Locativ;

  3 ex. Compartimentul Administrare Fond Locativ;

  3 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor pentru tineri,

                                                                                                                                                             construite prin A.N.L.
19 ex.

B.A. 
